vALSTYBINĖ KAINŲ IR ENERGETIKOS KONTROLĖS KOMISIJA

NUTARIMAS

DĖL valstybinės kainų ir energetikos kontrolės komisijos
2011 m. liepos 29 d. nutarimo nr. o3-218 „Dėl geriamojo vandens tiekimo ir nuotekų tvarkymo veiklos lyginamosios analizės aprašo patvirtinimo“ pakeitimo

2014 m. liepos 11 d. Nr. O3-212

Vilnius

Vadovaudamasi Lietuvos Respublikos euro įvedimo Lietuvos Respublikoje įstatymu, Nacionalinio euro įvedimo plano, patvirtinto Lietuvos Respublikos Vyriausybės 2013 m. birželio 26 d. nutarimu Nr. 604 „Dėl Nacionalinio euro įvedimo plano bei Lietuvos visuomenės informavimo apie euro įvedimą ir komunikacijos strategijos patvirtinimo“, III, IV skyriais, Valstybinės kainų ir energetikos kontrolės komisijos priemonių, susijusių su euro įvedimu Lietuvos Respublikoje, plano, patvirtinto Valstybinės kainų ir energetikos kontrolės komisijos (toliau – Komisija) 2014 m. birželio 20 d. įsakymu Nr. O1-47 „Dėl Valstybinės kainų ir energetikos kontrolės komisijos priemonių, susijusių su euro įvedimu Lietuvos Respublikoje, plano patvirtinimo“, 2.1 punktu ir atsižvelgdama į Komisijos Teisės skyriaus 2014 m. liepos 9 d. pažymą Nr. O5-173 „Dėl su euro įvedimu susijusių Valstybinės kainų ir energetikos kontrolės komisijos nutarimų pakeitimo“ Komisija n u t a r i a:

Pakeisti Geriamojo vandens tiekimo ir nuotekų tvarkymo veiklos lyginamosios analizės aprašą, patvirtintą Komisijos 2011 m. liepos 29 d. nutarimu Nr. O3-218 „Dėl Geriamojo vandens tiekimo ir nuotekų tvarkymo veiklos lyginamosios analizės aprašo patvirtinimo“ (toliau – Aprašas):

1. Išdėstyti Aprašo 9.3 punktą taip:

„9.3. paslaugų pagal sutartis vertė, tenkanti vienam normatyviniam pagrindinės veiklos darbuotojui per metus (PVvg, PVvr, PVvp, PVns, PVnv, PVpv). Rodiklis leidžia įvertinti įmonės darbo organizavimą, gebėjimą savo jėgomis atlikti eilinius ūkio darbus, taip pat nustato pagrindinės veiklos darbuotojų intensyvumą, t. y. parodo, kiek iš išorės įmonės perkamų paslaugų tenka vienam įmonės pagrindinės veiklos darbuotojui. Didesnis rodiklis reiškia, kad, esant optimaliam pagrindinės veiklos darbuotojų skaičiui (NPVD), įmonė daugiau paslaugų perka iš išorės. Rodiklis naudojamas, jei reikia koreguoti darbuotojų skaičių atskirose Ūkio subjekto veiklose. Rodiklis skaičiuojamas pagal formulę:

(7)

čia:

PS – paslaugų pagal sutartis sąnaudos vandens gavybos, ruošimo ir pristatymo, nuotekų surinkimo, valymo ir pardavimo veikloje (tūkst. Eur).“

2. Išdėstyti Aprašo 9.5 punktą taip:

„9.5. vidutinis vieno pagrindinės veiklos darbuotojo darbo užmokestis (DUvid). Rodiklis skaičiuojamas pagal formulę:

(9)

čia:

DU – faktinis metinis pagrindinės veiklos darbo užmokesčio fondas (tūkst. Eur).“

3. Išdėstyti Aprašo 10.1 punktą taip:

„10.1. vandens gavybos veikloje patirtų remonto medžiagų ir darbų sąnaudų dalis, tenkanti vienam vandens gavyboje naudojamam siurbliui (RDVvg). Rodiklis skaičiuojamas pagal formulę:

(10)

čia:

RDSvg – remonto medžiagų ir darbų sąnaudos vandens gavybos veikloje (tūkst. Eur);

VGS – vandens gavybai naudojamų siurblių skaičius (vnt.).“

4. Išdėstyti Aprašo 10.2 punktą taip:

„10.2. vandens ruošimo veikloje patirtų remonto medžiagų ir darbų sąnaudų dalis, tenkanti vienam vandens ruošimui naudojamam įrengimui (RDVvr). Rodiklis skaičiuojamas pagal formulę:

(11)

čia:

RDSvr – remonto medžiagų ir darbų sąnaudos vandens ruošimo veikloje (tūkst. Eur);

VRĮ – vandens ruošimui naudojamų įrengimų skaičius (vnt.), t. y. atskiri technologiniai įrenginiai (nugeležinimo filtrai, dezinfekavimo, aeravimo įrenginiai ir pan.).“

5. Išdėstyti Aprašo 10.3 punktą taip:

„10.3. vandens pristatymo veikloje patirtų remonto medžiagų ir darbų sąnaudų dalis, tenkanti vienam kilometrui požeminio vandens tinklo su vandens pakėlimo siurbliais (RDVvp). Rodiklis skaičiuojamas pagal formulę:

(12)

čia:

RDSvp – remonto medžiagų ir darbų sąnaudos vandens pristatymo veikloje (tūkst. Eur);

VT – požeminių vandens tinklų ilgis, išskyrus technologinius vamzdynus (km);

VPS‘ – vandens pakėlimo siurblių dalis, tenkanti vienam kilometrui požeminio vandens tinklo, skaičiuojama pagal formulę:

(12.1)

čia:

VPS – vandens pakėlimo stotyse instaliuotų siurblių skaičius (vnt.).“

6. Išdėstyti Aprašo 10.4 punktą taip:

„10.4. nuotekų surinkimo veikloje patirtų remonto medžiagų ir darbų sąnaudų dalis, tenkanti vienam kilometrui nuotekų tinklo su nuotekų pakėlimo siurbliais (RDVns). Rodiklis skaičiuojamas pagal formulę:

(13)

čia:

RDSns – remonto medžiagų ir darbų sąnaudos nuotekų surinkimo veikloje (tūkst. Eur);

NT – nuotekų tinklų ilgis, išskyrus technologinius vamzdynus (km);

NPS’ – nuotekų pakėlimo siurblių dalis, tenkanti vienam kilometrui nuotekų tinklo, skaičiuojama pagal formulę:

(13.1)

čia:

NPS – nuotekų perpumpavimo stotyse instaliuotų siurblių skaičius (vnt.).“

7. Išdėstyti Aprašo 10.5 punktą taip:

„10.5. nuotekų valymo veikloje (išskyrus dumblo tvarkymą) patirtų remonto medžiagų ir darbų sąnaudų dalis, tenkanti vienam nuotekoms valyti naudojamam įrengimui (RDVnv). Rodiklis skaičiuojamas pagal formulę:

(14)

čia:

RDSnv – remonto medžiagų ir darbų sąnaudos nuotekų valymo veikloje (tūkst. Eur);

NVĮ – nuotekų valymo veikloje naudojamų įrengimų skaičius (vnt.), t. y. atskiri technologiniai įrenginiai (grotos, smėliagaudės, nuotekų nusodintuvai, aeraciniai rezervuarai ir pan).“

8. Išdėstyti Aprašo 11.1 punktą taip:

„11.1. vandens gavybos veikloje patirtų paslaugų ir darbų pagal sutartis sąnaudų dalis, tenkanti vienam vandeniui išgauti naudojamam siurbliui (PDVvg). Rodiklis skaičiuojamas pagal formulę:

(15)

čia:

PDSvg – paslaugų ir darbų pagal sutartis sąnaudos vandens gavybos veikloje (tūkst. Eur).“

9. Išdėstyti Aprašo 11.2 punktą taip:

„11.2. vandens ruošimo veikloje patirtų paslaugų ir darbų pagal sutartis sąnaudų dalis, tenkanti vienam vandeniui ruošti naudojamam įrengimui (PDVvr). Rodiklis skaičiuojamas pagal formulę:

(16)

čia:

PDSvr – paslaugų ir darbų pagal sutartis sąnaudos vandens ruošimo veikloje (tūkst. Eur).

10. Išdėstyti Aprašo 11.3 punktą taip:

„11.3. vandens pristatymo veikloje patirtų paslaugų ir darbų pagal sutartis sąnaudų dalis, tenkanti vienam kilometrui požeminio vandens tinklo su vandens pakėlimo siurbliais (PDVvp). Rodiklis skaičiuojamas pagal formulę:

(17)

čia:

PDSvp – paslaugų ir darbų pagal sutartis sąnaudos vandens pristatymo veikloje (tūkst. Eur).“

11. Išdėstyti Aprašo 11.4 punktą taip:

„11.4. nuotekų surinkimo veikloje patirtų paslaugų ir darbų pagal sutartis sąnaudų dalis, tenkanti vienam kilometrui nuotekų tinklo su nuotekų pakėlimo siurbliais (PDVns). Rodiklis skaičiuojamas pagal formulę:

(18)

čia:

PDSns – paslaugų ir darbų pagal sutartis sąnaudos nuotekų surinkimo veikloje (tūkst. Eur).

12. Išdėstyti Aprašo 11.5 punktą taip:

„11.5. nuotekų valymo (išskyrus nuotekų tvarkymo) veikloje patirtų paslaugų ir darbų pagal sutartis sąnaudų dalis, tenkanti vienam nuotekoms valyti naudojamam įrengimui (PDVnv). Rodiklis skaičiuojamas pagal formulę:

(19)

čia:

PDSnv – paslaugų ir darbų pagal sutartis sąnaudos nuotekų valymo veikloje (tūkst. Eur).“

13. Pakeisti Aprašo 2 priedą (pridedama).

14. Pakeisti Aprašo 3 priedą (pridedama).

15. Pakeisti Aprašo 6 priedą (pridedama).

16. Pakeisti Aprašo 9 priedą (pridedama).

17. Nustatyti, kad šis nutarimas įsigalioja euro įvedimo Lietuvos Respublikoje dieną.

Komisijos pirmininko pavaduotojas,

laikinai vykdantis Komisijos pirmininko funkcijas	Darius Biekša